คาว บอย บุย - วิกิพีเดีย

# คาว บอย บุย

### จากวิกิพีเดีย สารานุกรมเสรี

อันห์ ทวน "คาว บอย" บุย(Anh Tuan "Cao Boi" Bui) คือ หนึ่งในผู้เข้าแข่งขันในรายการเซอร์ไวเวอร์ คุก ไอส์แลนด์ส เป็นผู้ลี้ภัยจากประเทศเวียดนาม (ชื่อของเขา พ้องเสียงกับคำว่า "คาวบอย" แต่แปลว่า "ชายร่างสูง" หรือ "นักเลง" ในภาษาเวียดนาม) คาว บอย มีความสามารถในการจุดไฟ ถึงขนาดช่วยให้เผ่าชนะการแข่งขันสิทธิคุ้มกันได้ รวมถึงการใช้ความสามารถทางด้านแพทย์แผนโบราณของจีนในการรักษาเพื่อนร่วมเผ่าจากอาการปวดหัวด้วย เขาถูกโหวตออกเนื่องจากเขาไม่อยู่ในพันธมิตรใหญ่ ถูกมองว่าเป็นคนที่ไม่ยอมหยุดพูดจึงทำให้เพื่อนร่วมเผ่ารู้สึกรำคาญ นอกจากนั้นเขายังวางแผนเปิดเผยสิทธิคุ้มกันส่วนตัวและกำจัดคนในพันธมิตรใหญ่ออกอีกด้วย

## [แก้] ประวัติส่วนตัว

คาว บอย เกิดที่ประเทศเวียดนาม และเป็นผู้ลี้ภัยมาประเทศอเมริกา ตอนอายุ 11 ขวบ ในช่วงสงครามเวียดนาม ซึ่งหลังจากนั้นเขาได้เข้ารับการศึกษาที่ สถาบัน เวอร์จิเนีย โพลีเทคนิค และ มหาวิทยาลัยของรัฐด้วย ก่อนหน้านี้เขาเคยทำงานเป็น ช่างถ่ายภาพ เซลส์แมนขายรถมือสอง ชาวประมง และผู้ช่วยทำฟาร์ม ซึ่งตอนนี้เขาทำงานเป็นผู้จัดการร้านเสริมสวยเล็บแห่งหนึ่ง

งานอดิเรกของคาว บอย มีตั้งแต่ ปั่นจักรยาน ปีนเขา สกายไดฟวิ่ง ถ่ายภาพ ไปจนถึงการนั่งสมาธิ ในปี 2003 เขาเคยปีนเขาที่ เส้นทางสาย แอปปาลันเชียน รวมถึงปั่นจักรยานข้ามประเทศด้วย นอกจากนั้นแล้ว คาว บอยยังชอบเล่นดนตรีคลาสสิคด้วยกีตาร์ มาร์ติน แบ็คแพ็คเกอร์ด้วย

คาว บอย เป็นผู้ครองสถิติ เล่นซอฟท์บอลมาราธอน เป็นเวลา 100 ชั่วโมง ในขณะที่ประจำการอยู่ที่ แอร์บอนด์ ดิวิชั่น ที่ 82 ในกองทัพเรือสหรัฐ นอกจากนั้น คาว บอย เคยเป็นสมาชิกในกลุ่ม เดอะ โลยัล มูส ลอด์จ #1470 ในคริสเตียนเบิร์ก รัฐ เวอร์จิเนีย รวมถึงกลุ่มลูกเสือสหรัฐ และ กลุ่มลูกเสือในเวียดนามด้วย

คาว บอย แต่งงานกับ คริสตอล บอนด์ และมีลูก 2 คน คือ เจส ดาโกตา และ นิโคลัส ราวด์ทรี เขามีสุนัข ชื่อ ชาลีย์ วูฟว์ ซึ่งเขานำกลับมาจากเวียดนามหลังจากไปในปี 2003 นอกจากนั้นเขายังเลี้ยงแมวอีก 2 ตัวชื่อ มิงกี และ พิงกี ปัจจุบันเขาอาศัยที่ คริสเตียนเบิร์ก รัฐ เวอร์จิเนีย เขาเกิดวันที่ 10 เมษายน 1964 ราศีเมษ ปีมะโรง

ดึงข้อมูลจาก "http://th.wikipedia.org../../../%E0%B8%84/%E0%B8%B2/%E0%B8%A7/%E0%B8%84%E0%B8%B2%E0%B8%A7_%E0%B8%9A%E0%B8%AD%E0%B8%A2_%E0%B8%9A%E0%B8%B8%E0%B8%A2.html".

หมวดหมู่: ผู้เข้าแข่งขันในรายการเซอร์ไวเวอร์ | ชาวเวียดนาม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English